റവ. ഡോ. ഐസക് പറപ്പള്ളില് വികാരി ജനറാള് തിരുവല്ല: അതിരൂപതയുടെ മുഖ്യവികാരി ജനറാളായി റവ. ഡോ. ഐസക് പറപ്പള്ളില് നിയമിതനായി. ഇന്ന് ഉച്ചകഴിഞ്ഞ് മൂന്നിന് തിരുവല്ല മേരിഗിരി അരമന ചാപ്പലില് നടക്കുന്ന പ്രത്യേക ശുശ്രൂഷയില് മുഖ്യ വികാരി ജനറാള് സ്ഥാനം ആര്ച്ച് ബിഷപ്പ് ഡോ. തോമസ് മാര് കൂറിലോസ് മെത്രാപ്പോലീത്തയില്നിന്നും റവ. ഡോ. ഐസക് പറപ്പള്ളില് ഏറ്റെടുക്കും. അതിരൂപതയുടെ പതിനഞ്ചാമത് വികാരി ജനറാളായിട്ടാണ് റവ. ഡോ. ഐസക്ക് പറപ്പള്ളില് നിയമിതനായത്. കടമാങ്കുളം പറപ്പള്ളില് പരേതനായ പി.ജെ. ഇടിച്ചാണ്ടിയുടെയും, ശോശാമ്മയുടെയും രണ്ടാമത്തെ മകനാണ്. 1990 ല് ഗീവര്ഗീസ് മാര് തിമോത്തിയോസ് മെത്രാപ്പോലീത്തായില് നിന്നും വൈദികപട്ടം സ്വീകരിച്ച അച്ചന് അതിരൂപതയിലെ നിരവധി ഇടവകകളില് വികാരിയായിരുന്നു. സെന്റ് ജോണ്സ് മെത്രാപ്പോലീത്തന് കത്തീഡ്രല് വികാരിയായിരിക്കെയാണ് പുതിയ നിയമനം. ആലുവ സെമിനാരിയില് നിന്നും ദൈവശാസ്ത്രം പൂര്ത്തിയാക്കിയ അച്ചന് റോമിലെ പൊന്തിഫിക്കല് ഇന്സ്റ്റിറ്റ്യൂട്ടില് നിന്നും ആരാധനക്രമ ദൈവശാസ്ത്രത്തില് ഡോക്ടറേറ്റ് നേടി. അതിരൂപതയുടെ കീഴില് നിരവധി സ്ഥാനങ്ങള് വഹിച്ചിട്ടുണ്ട്.